wickkiey/tamil-wikipedia-chunked huggingface dataset:
# ஐவானோ-பிராங்கிவ்ஸ்க் மாகாணம்

**ஐவானோ-பிராங்கிவ்ஸ்க் மாகாணம்** (*Ivano-Frankivsk Oblast*) உக்ரைன் நாட்டின் மேற்கில் அமைந்துள்ளது. இதன் நிர்வாகத் தலைநகரம் ஐவானோ-பிராங்கிவ்ஸ்க் நகரம் ஆகும். 2021-ஆம் ஆண்டில் இதன் மக்கள் தொகை 13,61,109 ஆகும்.
# ஐவானோ-பிராங்கிவ்ஸ்க் மாகாணம்

## புவியியல்

ஐவானோ-பிராங்கிவ்ஸ்க் மாகாணத்தின் வடக்கிலும், மேற்கிலும் லிவீவ் மாகாணம், தென்மேற்கில் சாகர்பாசியா மாகாணம், தெற்கில் ரோமேனியா நாடு, தென்கிழக்கில் செர்னிவ்சி மாகாணம், கிழக்கில் தெர்னோப்பில் மாகாணம் எல்லைகளாக உள்ளது. இம்மாகாணத்தின் சில பகுதிகள் கார்பேத்திய மலைகள் அடிவாரத்தில் உள்ளது. இம்மாகாணத்தின் கோடைக்காலம் குறைந்த வெப்பமும் மற்றும் குளிர்காலம் குறைந்த குளிரும் கொண்டது.
# ஐவானோ-பிராங்கிவ்ஸ்க் மாகாணம்

## மாகாண ஆட்சிப்பிரிவுகள்

இம்மாகாணம் 6 மாவட்டங்களையும், 15 நகரங்களையும், 477 கிராமங்களையும் கொண்டது.
# ஐவானோ-பிராங்கிவ்ஸ்க் மாகாணம்

## மக்கள் தொகை பரம்பல்

இம்மாகாணத்தில் கிழக்கத்திய கத்தோலிக்க கிறித்துவர்கள் 57%, கிழக்கு மரபுவழி கிறித்துவர்கள் 35% மற்றும் பிறர் 8% உள்ளனர்.
# ஐவானோ-பிராங்கிவ்ஸ்க் மாகாணம்

## இதனையும் காண்க

- இவான் பிராங்கோ
# ஐவானோ-பிராங்கிவ்ஸ்க் நகரம்

**ஐவானோ-பிராங்கிவ்ஸ்க்** (**Ivano-Frankivsk**) உக்ரைன் நாட்டின் மேற்கில் அமைந்த ஐவானோ-பிராங்கிவ்ஸ்க் மாகாணத்தின் நிர்வாகத் தலைமையிட நகரம் ஆகும். பிரபல உக்ரைனிய கவிஞரும், அரசியல்வாதியுமான *இவான் பிராங்கோ* என்பவரின் நினைவாக இந்நகரத்திற்கு ஐவானோ-பிராங்கிவ்ஸ்க் நகரம் எனப்பெயரிடப்பட்டது. 2021-ஆம் ஆண்டில் இந்நகரத்தின் மக்கள் தொகை 2,37,855 ஆகும்.
# ஐவானோ-பிராங்கிவ்ஸ்க் நகரம்

## மக்கள் தொகை பரம்பல்

2017-ஆம் ஆண்டில் இந்நகரத்தின் மக்கள் தொகை 2,55,100 ஆகும்.
# ஐவானோ-பிராங்கிவ்ஸ்க் நகரம்

## நகர நிர்வாகம்

, உக்ரைனிய கவிஞரும், அரசியல்வாதியும்]]
இந்நகர் மன்றக் குழுவில் மேயர் உள்ளிட்ட 42 உறுப்பினர்கள் உள்ளனர்.
# ஐவானோ-பிராங்கிவ்ஸ்க் நகரம்

## உயர் கல்வி நிறுவனங்கள்

1. வாசில் ஸ்டெபெனிக் கார்பேத்திய தேசியப் பல்கலைக்கழகம்
1. ஐவானோ-பிராங்கிவிஸ்க் எண்ணெய் & எரிவாயு தேசிய தொழில்நுட்ப பல்கலைக்கழகம்
1. ஐவானோ-பிராங்கிவிஸ்க் தேசிய மருத்துவப் பல்கலைக் கழகம்
1. கலிசியாவின் மன்னர் டேனியல் ஐவானோ-பிராங்கிவிஸ்க் சட்டப் பல்கலைக்கழகம்
1. ஐவானோ-பிராங்கிவிஸ்க் கிரேக்கக் கத்தோலிக்கத் திருச்சபை இறையியல் அகாதமி
1. மேற்கு உக்ரைனிய பொருளாதாரம் மற்றும் சட்டப் பல்கலைக்கழகம்
# ஐவானோ-பிராங்கிவ்ஸ்க் நகரம்

## இதனையும் காண்க

- ஐவானோ-பிராங்கிவ்ஸ்க் மாகாணம்
- இவான் பிராங்கோ
# ஐவானோ-பிராங்கிவ்ஸ்க் நகரம்

## புவியியல்

ஐவானோ-பிராங்கிவ்ஸ்க் நகரம் கார்பேத்திய மலைத்தொடரின் வடகிழக்கில் உயரத்தில் அமைந்துள்ளது.
# ஐவானோ-பிராங்கிவ்ஸ்க் நகரம்

## தட்ப வெப்பம்

இந்நகரத்தின் கோடைக்காலம் குறைந்த வெப்பமும், குளிர்காலம் குறைந்த குளிரும் கொண்டது.
# அரங்கநாதர் கோவில், பொமோனா, நியூ யார்க்

**அரங்கநாதர் கோவில், பொமோனா, நியூ யார்க்** நியூ யார்க் மாநிலம், ராக்லேண்ட் கவுண்டி (County of Rockland), பொமோனா கிராமம் (Pomona village) லேடன்டவுன் சாலையில் (Ladentown Road) அமைந்துள்ள பாரம்பரிய மிக்க இந்து கோவிலாகும். இராமானுசரின் விசிட்டாத்வைத சித்தாந்தத்தின் படியும் அகோபில மட மரபுகளின் படியும், இந்தியாவிற்கு வெளியே அமைந்துள்ள ஒரு பெரிய வைணவத்தலம் இதுவெனலாம். திருவரங்கத்தைப் போலவே இக்கோவிலிலும் பஞ்சராத்திர ஆகம முறைப்படி வழிபாடுகள் நடத்தபடுகின்றன.
# அரங்கநாதர் கோவில், பொமோனா, நியூ யார்க்

## அமைவிடம்

பொமோனா என்பது நியூயார்க் நகரின் புறநகர்ப் பகுதியாகும். இவ்வூரின் மக்கள் தொகை 3,824 ஆகும். அமைதி தவழும் பொமோனா கிராமம் பியர் மலையின் (Bear mountain)அடிவாரத்தில் உள்ள இயற்கை எழில் கொஞ்சும் ஹட்சன் பள்ளத்தாக்கில் (Hudson valley) அமைந்துள்ளது.
# அரங்கநாதர் கோவில், பொமோனா, நியூ யார்க்

## கோவில் அமைப்பு

இக்கோவில் வளாகம் ஐந்து ஏக்கர் பரப்பளவில் அமைந்துள்ளது. கோவிலைச் சுற்றி கார் நிறுத்துமிடங்கள் அமைக்கப்பட்டுள்ளன. தேர் மண்டபமும் காணப்படுகிறது.
மதிற்சுவருக்கு வெளியே அமைந்துள்ள திருச்சுற்றில் வலம் வரலாம். கோவிலின் முன்பு கொடிமரம், பலிபீடம் ஆகியன ஒரே நேர்கோட்டில் மூலவரை நோக்கி அமைக்கப்பட்டுள்ளன. கோவிலினுள்ளே நுழைந்ததும் இடப்புறம் கைகால் அலம்பும் இடம் வருகிறது. இதனையடுத்து பெரிய மண்டபம் அமைந்துள்ளது. இம்மண்டபத்தில் தெய்வ சன்னதிகள் அமைந்துள்ளன.  
இக்கோவிலில் ரங்கநாயகி தாயார் தனி சன்னதியில் அருள்பாலிக்கிறார்.
# அரங்கநாதர் கோவில், பொமோனா, நியூ யார்க்

## கோவில் அமைப்பு

### வார பூசைகள்

வாரம் முழுவதும் பல்வேறு பூசைகள் நடைபெறுகின்றன.
ஒவ்வொரு வெள்ளிகிழமையன்றும் சிறப்பு மகாலட்சுமி பூசை நடைபெறுகிறது. ஒவ்வொரு சனிக்கிழமையன்றும் சுப்ரபாத சேவை மற்றும் தரிசனமும், அயகிரீவர், அரங்கநாதர், இலட்சுமி நரசிம்மர், இராமர், கிருட்டினர்,வெங்கடேசுவரர், மகாலட்சுமி, ஆண்டாள், சக்ரத்தாழ்வார், கருடன் சன்னதிகளில் தேசிகர் சுலோகம் கூறி வழிபாடும் நடைபெறுகிறது. அனுமன் வடைமாலை பூசை, சீனிவாச கல்யாண உற்சவம் ஆகியனவும் நடைபெறுகின்றன.
ஞாயிற்றுக்கிழமைகளில் சந்தான கோபாலகிருட்டிண பூசை மற்றும் ஓமம் நடைபெறுகிறது.
பௌர்ணமி நாட்களில் சத்தியநாராயணா பூசை நடைபெறுகிறது.
# உந்து (வினைச்சொல் விகுதி)

செய்யும் என்னும் வினைமுற்று புறநானூற்றுப் பாடல்கள் சிலவற்றில் **செய்யுந்து** வாய்பாடு பற்றி வருகிறது.  
செய்+**உம்**=செய்யும். செய்+**உந்து**=செய்யுந்து. உம் என்னும் விகுதி உந்து என மாறியிருப்பதை இங்குக் காணலாம்.  
மறு+க்+க்+**உம்**=மறுக்கும் எனற்பாலது மறு+க்+க்+**உந்து**=மறுக்குந்து என வந்திருப்பதைப் பாடலில் காணலாம்.  
இடைச்சொல் ஈறு பற்றிக் கூறுகையில் உம் உந்து ஆகும் இடனுமார் உண்டே என்று தொல்காப்பியம் குறிப்பிடுகிறது.  
சொல்லாட்சித் தொகுப்பு
# உந்து (வினைச்சொல் விகுதி)

## பரணர்

### 1

- 'மீன் நொடுத்து நெல் குவைஇ, மிசை அம்பியின் மனை **மறுக்குந்து**
- மனைக் குவைஇய கறி மூடையால், கலிச் சும்மைய கரை **கலக்குறுந்து**
- கலம் தந்த பொற் பரிசம் கழித் தோணியான், கரை **சேர்க்குந்து**
# உந்து (வினைச்சொல் விகுதி)

## பரணர்

### 2

- மண்டையான் --- **கறக்குந்து**
- அவல் வகுத்த பசுங் குடையான், புதல் முல்லைப் பூப் **பறிக்குந்து**
# உந்து (வினைச்சொல் விகுதி)

## கோவூர் கிழார்

- நார் அரி நறவின் நாள் மகிழ் **தூங்குந்து**
# உந்து (வினைச்சொல் விகுதி)

## மாங்குடி கிழார்

### 1

- கீழ் நீரான் மீன் **வழங்குந்து**
- மீ நீரான், கண் அன்ன, மலர் **பூக்குந்து**
- கழி சுற்றிய விளை கழனி, அரிப் பறையான் புள் **ஓப்புந்து**
- நெடுநீர் கூஉம் மணல் தண் கான் மென் பறையான் புள் **இரியுந்து**
- நனைக் கள்ளின் மனைக் கோசர் தீம் தேறல் நறவு மகிழ்ந்து, தீம் குரவைக் கொளைத் **தாங்குந்து**
# உந்து (வினைச்சொல் விகுதி)

## மாங்குடி கிழார்

### 2

நெல் அரியும் இருந் தொழுவர் செஞ் ஞாயிற்று வெயில் முனையின் தெண் கடல் திரை மிசைப் **பாயுந்து**
திண் திமில் வன் பரதவர் வெப்பு உடைய மட்டு உண்டு தண் குரவைச் சீர் **தூங்குந்து**
# உந்து (வினைச்சொல் விகுதி)

## கோவூர் கிழார்

- கடலே, கால் தந்த கலன் எண்ணுவோர் கானல் புன்னைச் சினை **நிலைக்குந்து**
- கழியே, சிறு வெள் உப்பின் கொள்ளை சாற்றி, பெருங் கல் நல் நாட்டு உமண் **ஒலிக்குந்து**
# உந்து (வினைச்சொல் விகுதி)

## புறத்திணை நன்னாகனார்

- அம் கண் குறு முயல வெருவ, அயல கருங் கோட்டு இருப்பைப் பூ **உறைக்குந்து**
- விழவு இன்றாயினும், உழவர் மண்டை இருங் கெடிற்று மிசையொடு பூங் கள் **வைகுந்து**
# உந்து (வினைச்சொல் விகுதி)

## கருவூர்க் கதப்பிள்ளை

- தென்னவர் வய மறவன் மிசைப் பெய்த நீர் கடல் பரந்து முத்து **ஆகுந்து**
# உந்து (வினைச்சொல் விகுதி)

## மகட்பாற்காஞ்சி

- கோவலர் வீ ததை முல்லைப் பூப் **பறிக்குந்து**
- குறுங் கோல் எறிந்த நெடுஞ் செவிக் குறு முயல் நெடு நீர்ப் பரப்பின் வாளையொடு **உகளுந்து**
- தொடலை அல்குல் தொடித் தோள் மகளிர் கடல் ஆடிக் கயம் பாய்ந்து, கழி நெய்தல் பூக் **குறூஉந்து**
# உந்து (வினைச்சொல் விகுதி)

## ஒருசிறைப் பெரியனார்

- கயத்து இட்ட வித்து வறத்தின் சாவாது கழைக் கரும்பின் ஒலிக்குந்து,
- கொண்டல் கொண்ட நீர் கோடை காயினும், கண் அன்ன மலர் பூக்குந்து  
இத்தகைய மொழியியல் மரபு பிற நூல்களில் இல்லை. தற்கால வழக்கிலும் இல்லை
# இருதயோலியம் உப்பு

**இருதயோலியம் உப்புகள்** (*Dithiolium salts*) என்பவை [(RC)<sub>3</sub>S<sub>2</sub>]+X− (R = H, ஆல்கைல், அரைல், இத்யாதி) என்ற பொது மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். இந்த உப்புகள் ஆலைடுகள் போன்ற பல்வேறு அயனிகளைக் கொண்ட ஒரு சமதள கரிம நேர்மின் அயனியைக் கொண்டிருக்கின்றன. 1,2- மற்றும் 1,3-இருதயோலியம் நேர்மின் அயனிகள் இரண்டு மாற்றியன்களிலும் ஐந்து-உறுப்பு வளைய நேர்மின் அயனிகளாகக் காணப்படுகின்றன. இணை கந்தக அணுக்களின் ஒப்பீட்டு நிலைகளைப் பொறுத்து நேர்மின் அயனிகள் வேறுபடுகின்றன. இரண்டு மாற்றியன்களும் ஒரு சமதள வளையத்தைக் கொண்டுள்ளன. 6π எலக்ட்ரான்கள் இருப்பதால் இவை அரோமாட்டிக்கு சேர்மங்களாகும். எடுத்துக்காட்டாக, 1,2-இருதயோலியம் வளையமானது மூன்று கார்பன்களின் அல்லைல் நேர்மின் அயனியாகக் குறிப்பிடப்படலாம். ஒவ்வொரு கந்தக அணுவும் அதன் ஒற்றை இணை எலக்ட்ரான்களில் ஒன்றைத் தந்து மொத்தம் மூன்று இணைகளைக் கொடுக்கின்றன.]]
# இருதயோலியம் உப்பு

## தயாரிப்பு

1,3-இருகீட்டோன்களை H<sub>2</sub>S மற்றும் புரோமின் போன்ற ஆக்சிசனேற்றிகளைச் சேர்த்து சூடுபடுத்தி 1,2-இருதயோலியம் உப்புகள் தயாரிக்கப்படுகின்றன.  
:(RCO)<sub>2</sub>CH<sub>2</sub> + 2 H<sub>2</sub>S + Br<sub>2</sub> → [(RC)<sub>3</sub>S<sub>2</sub>]<sup>+</sup>Br<sup>−</sup> + 2 H<sub>2</sub>O + HBr  
தொடர்புடைய நிறைவுறா இருதயோ அல்லது முத்தயோகார்பனேட்டுகளை ஆல்கைலேற்றம் செய்து 1,3-இருதயோலியம் நேர்மின் அயனிகள் தயாரிக்கப்படுகின்றன:
:[(RC)<sub>2</sub>S<sub>2</sub>C=E] + R<sup>+</sup> → [(RC)<sub>2</sub>S<sub>2</sub>CER]<sup>+</sup>  
1,2-இருதயோல்-2-ஒன் சேர்மங்களும் இவ்வினையை ஒத்த மின்னணு கவரிகள் வினையின் வழியாக 1,2-இருதயோலியம் உப்புகளைக் கொடுக்கின்றன.  
டெட்ராதயாபல்வேலின்களை ஆக்சிசனேற்றம் செய்யும் போது 1,3-இருதயோலியம் நேர்மின் அயனி உப்புகள் கிடைக்கின்றன.
# பிசு(2-மெத்தாக்சியீத்தைல்) தாலேட்டு

**பிசு(2-மெத்தாக்சியீத்தைல்) தாலேட்டு** (*Bis(2-methoxyethyl) phthalate*) என்பது C<sub>14</sub>H<sub>18</sub>O<sub>6</sub> என்ற மூலக்கூற்று வாய்ப்பாட்டால் குறிக்கப்படும் சேர்மங்களைக் குறிக்கும். பொதுவாக இது இரு(2-மெத்தாக்சியீத்தைல்) தாலேட்டு என்ற பெயராலும் அழைக்கப்படுகிறது. தாலேட்டு எசுத்தர் சேர்மமான இதில் 2-மெத்தாக்சியெத்தனால் குழுக்கள் இடம்பெற்றுள்ளன. செல்லுலோசு அசிட்டேட்டு நெகிழிகளில் இது ஒரு நெகிழியாக்கியாக்கியாக பயன்படுத்தப்பட்டுள்ளது. மனித ஆரோக்கியத்தில் பிசு(2-மெத்தாக்சியீத்தைல்) தாலேட்டின் விளைவுகள் பற்றிய கவலைகள் காரணமாக இச்சேர்மம் இப்போது பெருமளவில் தடை செய்யப்பட்டுள்ளது.
# மீரா தாக்கூர்

**மீரா தாக்கூர்** (*Meera Thakur*) இந்தியாவின் பீகார் மாநிலத்தைச் சேர்ந்த ஒரு கைவினைக் கலைஞர் ஆவார். சிக்கி புல்லைப் பயன்படுத்தி கைவினைப் பொருட்கள் செய்துவருகிறார் மற்றும் கற்றுக்கொடுக்கிறார். யுனெசுகோவின் கைவினைப் பொருட்களுக்கான சிறந்த முத்திரையையும் நாரி சக்தி விருதையும் பெற்றுள்ளார்.
# மீரா தாக்கூர்

## வாழ்க்கைக் குறிப்பு

மீரா தாக்கூர் இந்தியாவில் பீகாரில் உள்ள உம்ரி கிராமத்தில் பிறந்தார். நான்கு வயதில் தன் தாயிடமிருந்து சிக்கி புல் கைவினைக் கலையை கற்கத் தொடங்கினார். அலங்காரப் பொருட்கள், குவளைகள் மற்றும் பெட்டிகள் போன்றவற்றை தொடக்கத்தில் செய்து பழகினார். சிக்கி என்பது பீகார் மற்றும் உத்திரபிரதேசத்தில் மட்டுமே காணப்படும் ஒரு புல் வகை ஆகும். இதிலிருந்து தங்கம் போன்ற இழைகள் கிடைக்கிறது.  
தாக்கூர் பீகாரின் மதுபானி நகரில் வசிக்கிறார். அங்கு இவர் அசுதகலா விகாசு கேந்திரா என்ற அமைப்பை நடத்தி வருகிறார். இவ்வமைப்பு பின்தங்கிய பெண்களுக்கு கைவினை வேலைகளில் பயிற்சி அளிக்கிறது. நாட்டுப்புறக் கலை கைவினைப் பயிற்சி மையத்தையும் அமைத்துள்ளது.
# மீரா தாக்கூர்

## விருதுகள்

தில்லி கைவினை மன்றம் 1988ஆம் ஆண்டில் தாக்கூருக்கு பால் சில்பி கலைஞர் விருதை வழங்கியது. 2005ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் இவருக்கு கைவினைப் பொருட்களுக்கான சிறந்த முத்திரையை வழங்கியது. பன்னாட்டு மகளிர் தினமான 2022 அன்று தாக்கூருக்கு நாரி சக்தி விருது வழங்கப்பட்டது.
# சிக்கி புல் கைவினை

**சிக்கி புல் கைவினைப்பொருட்கள்** (Sikki grass craft) இந்தியாவின் பீகார் மற்றும் உத்தரபிரதேசத்தில் காணப்படும் சிக்கி எனப்படும் சிறப்பு வகை புல்லில் இருந்து தயாரிக்கப்படுகின்றன. பீகார் மாகாணத்தில் காணப்படும் சிக்கி புல்லில் இருந்து பல்வேறு கைவினைப் பொருட்களை உருவாக்கும் கலை பழமையான ஒரு கலையாகும்.  
நேபாளத்தின் தெற்கு சமவெளியில் உள்ள தாரு பெண்கள் பல நூற்றாண்டுகளாக சிக்கி புல்லில் இருந்து பாரம்பரிய கூடைகளை நெசவு செய்து வருகின்றனர். இப்போதெல்லாம், பல தாரு பெண்கள் கூட்டு வலையமைப்பின் மூலம் சிக்கி கைவினைப்பொருட்கள் தயாரிப்பதில் ஈடுபட்டுள்ளனர்.
# சிக்கி புல் கைவினை

## செயல்முறை

முதலில் சிக்கி புல் உலர்த்தப்பட்டு, பூவின் தலை வெட்டப்படுகிறது. இதன் விளைவாக கிடைக்கும் மெல்லிய தங்க இழையால் பொம்மைகள் மற்றும் கூடைகள் செய்யப்படுகின்றன. பொருட்கள் சில நேரங்களில் வர்ணமும் பூசப்படுகின்றன.  
பௌதி எனப்படும் *சிக்கி புல்லால்* செய்யப்பட்ட பெட்டிகள், திருமணத்தின் போது பெற்றோர்களால் தங்கள் மகள்களுக்கு வழங்கப்படுகின்றன. இப்பெட்டிகள் குங்குமம் , ஆபரணங்கள் மற்றும் நகைகளை வைத்துக் கொள்ளப் பயன்படுத்தப்படுகின்றன.
# பினோதானந்த் ஜா

**பண்டிதர் பினோதானந்த் ஜா** என்று அழைக்கப்படும் **பினோதானந்த் ஜா** (*Binodanand Jha*)(17 ஏப்ரல் 1900 - 1971) இந்திய அரசியல்வாதி ஆவார். இவர் தற்பொழுது சார்கண்டில் உள்ள பைத்யநாத்தாம் தியோகர் மாவட்டத்தைச் சேர்ந்தவர். இவர் கொல்கத்தா பல்கலைக்கழகத்தின் கீழ் உள்ள மத்திய கொல்கத்தா கல்லூரியில் (இப்போது மௌலானா ஆசாத் கல்லூரி) கல்வி பயின்றார். பிப்ரவரி 1961 முதல் அக்டோபர் 1963 வரை பீகார் முதல்வராக இருந்தார். இவர் 1971-ல் பீகாரின் தர்பங்கா தொகுதியிலிருந்து இந்திய நாடாளுமன்றத்தின் கீழ் சபையான 5வது மக்களவைக்கு உறுப்பினராகத் தேர்ந்தெடுக்கப்பட்டார். இவர் 1948-ல் பீகாரின் இந்திய அரசியல் நிர்ணய சபையின் உறுப்பினராக இருந்தார்.
# பினோதானந்த் ஜா

## இளமை

ஜா, (காங். ) பீகார்-தர்பங்கா-1971, மறைந்த ஸ்ரீ சச்சிதா நந்த் ஜாவின் மகன் ஆவார். இவர் 1900ஆம் ஆண்டு ஏப்ரல் 17 ஆம் தேதி சந்தால் பர்கானா மாவட்டத்தில் உள்ள தியோகர் என்ற இடத்தில் பிறந்தார். கொல்கத்தா மத்திய கல்லூரியில் கல்வி பயின்றார். இவர் 1932-ல் பிரமிளா ஜாவை மணந்தார். இவர்களுக்கு இரண்டு மகன்கள் இருந்தனர். இவர் விவசாய குடும்பத்தினைச் சார்ந்தவர். சமூக சேவைகளிலும் ஈடுபட்டவர்.
# பினோதானந்த் ஜா

## வகித்தப் பதவிகள்

1. உறுப்பினர்
1. : (i) தியோகர் நகராட்சி, 1924-27
1. : (ii) பயணிகள் குழுவின் இடங்கள், 1925-28
1. : (iii) 1936 மற்றும் 1946 முதல் பீகார் சட்டமன்றம்
1. நாடாளுமன்ற செயலாளர், பீகார், 1936-38
1. 1946-ல் உள்ளாட்சி சுயாட்சி, மருத்துவம், தொழிலாளர் மற்றும் வருவாய்த் துறை அமைச்சர்
1. உறுப்பினர், அரசியல் நிர்ணய சபை, 1948
# பினோதானந்த் ஜா

## சமூக சேவை

காங்கிரசு, சர்க்கா சங்கம் மற்றும் காதி ஆணையம் ஆகியவற்றின் கீழ் கிராமோத்யோக் நூற்பாளர் நலனுக்காக நிறுவனங்களை நடத்துதல்.  
பொழுதுபோக்கு. - செய்தித்தாள் துணுக்குகள்.  
பிடித்த பொழுது போக்கு மற்றும் பொழுதுபோக்கு. - புத்தக வாசிப்பு மற்றும் யோகா.
# பினோதானந்த் ஜா

## சிறப்பு ஆர்வங்கள்

பழங்குடியினர் மற்றும் பிற்படுத்தப்பட்ட வகுப்பினர் மற்றும் ஊராட்சி தொடர்பான பிரச்சனைகள்.
# பினோதானந்த் ஜா

## வெளியீடுகள்

1928-ல் சந்தால் பர்கானாவில் பன்னிரண்டு கட்டுரைகளை எழுதியுள்ளார்.
# பினோதானந்த் ஜா

## வெளிநாட்டுப் பயணங்கள்

பிரான்சு, இங்கிலாந்து, சுவிட்சர்லாந்து, ஜெர்மனி மற்றும் பிற ஐரோப்பிய நாடுகள்.
# இராஜேந்திர பிரசாத் யாதவ்

**இராஜேந்திர பிரசாத் யாதவ்** (*Rajendra Prasad Yadav*)(பிறப்பு 29 சனவரி 1937) என்பவர் இந்திய அரசியல்வாதி ஆவார். இவர் இந்திய தேசிய காங்கிரசு உறுப்பினர் ஆவார். இவர் பீகார் மாநிலத்தின் மாதேபுரா மக்களவைத் தொகுதியிலிருந்து இந்திய நாடாளுமன்றத்தின் கீழ் சபைக்கு உறுப்பினராக 1971 மற்றும் 1980ஆம் ஆண்டுகளில் நடைபெற்ற தேர்தல் மூலம் தேர்ந்தெடுக்கப்பட்டார்.
# எண்கண் பிரம்மபுரீசுவரர் கோயில்

**எண்கண் பிரம்மபுரீசுவரர் கோயில்** தமிழ்நாடு திருவாரூர் மாவட்டத்தில் திருவாரூரிலிருந்து 13 கிலோமீட்டர் தொலைவில் எண்கண் கிராமத்தில் உள்ள சிவன் கோயிலாகும்.
# எண்கண் பிரம்மபுரீசுவரர் கோயில்

## மூலவர்

லிங்கத்திருமேனியாக உள்ள இக்கோயிலின் மூலவர் பிரம்மபுரீசுவரர் ஆவார். இறைவி பெரியநாயகி ஆவார். தல மரம் வன்னி மரம் ஆகும். இத்தலத்தின் தீர்த்தம் குமார தீர்த்தம் ஆகும்.
# எண்கண் பிரம்மபுரீசுவரர் கோயில்

## பிரதான சன்னதி

இக்கோயிலில் முருகன் பிரதான கடவுளாக இருக்கிறார். தெற்கு வாயிலுக்கு எதிரே முருகப்பெருமான் சன்னதி உள்ளது.
# பேதுல் பேகம்

**பேதுல் பேகம்** (*Batool Begam*) என்பவர் இந்தியாவின் ராஜஸ்தானில் உள்ள ஜெய்ப்பூரைச் சேர்ந்த கிராமிய இசைப் பாடகர் ஆவார். இவர் மந்த் மற்றும் பஜன் பாடல்களைப் பாடி பன்னாட்டு அளவில் பிரபலமானார். இவர் டோல், டோலக் மற்றும் கைம்முரசு இணை போன்ற இசைக் கருவிகளைக் கையாள வல்லவர். இவருக்கு 2022-ல் அனைத்துலக பெண்கள் நாளன்று 2021ஆம் ஆண்டிற்கான நாரி சக்தி விருது வழங்கப்பட்டது.
# ஸ்ப்பாக்ட்டீரியா

**ஸ்ப்பாக்ட்டீரியா** (*Sphacteria*, - *Sfaktiria* ) **Sphagia** என்றும் அழைக்கப்படுகிறது (Σφαγία) என்பது கிரேக்கத்தின் பெலொப்பொனேசியாவில் உள்ள பைலோஸ் விரிகுடாவின் நுழைவாயிலில் உள்ள ஒரு சிறிய தீவு ஆகும். இது மூன்று போர்களின் தளமாக இருந்தது அவை:  
- கிமு 425 பெலோபொன்னேசியப் போரில் ஸ்ப்பாக்ட்டீரியா சமர்.
- 1825 கி.பி உதுமானியப் பேரரசில் இருந்து கிரேக்க சுதந்திரப் போரில் ஸ்ப்பாக்ட்டீரியா போர்
- கி.பி 1827 கிரேக்க சுதந்திரப் போரில் நவரினோ போரிலும்
# தித்திவங்சா

**தித்திவங்சா** (ஆங்கிலம்: *Titiwangsa*; மலாய்: *Titiwangsa*) என்பது மலேசியா, கோலாலம்பூர் மாநகர்ப் பகுதியில் அமைந்துள்ள மிக முக்கியமான இடமாகும். கோலாலம்பூர் மாநகரத்தின் பழைய முக்கிய்மான கட்டிடங்கள் இங்குதான் உள்ளன.  
கோலாலம்பூர் மருத்துவமனை தித்திவாங்சாவுக்கு தெற்கே அமைந்துள்ளது. தித்திவங்சா மக்களவைத் தொகுதி, பெக்கெலிலிங், கம்போங் பாரு, தித்திவாங்சா ஏரிப் பூங்கா மற்றும் டத்தோ கெராமாட் ஆகிய பகுதிகளை உள்ளடக்கியது.  
கோலாலம்பூர் மாநகரின் வடகிழக்குப் புறநகரில் குவாந்தான் சாலையில் அமைந்துள்ள பல முக்கியப் பகுதிகளில் தித்திவங்சாவும் ஒன்றாகும். இங்குதான் தித்திவங்சா ஏரிப் பூங்காவும் உள்ளது.  
1960-ஆம் ஆண்டுகளில், கோலாலம்பூர் தனிக் கூட்டாசிப் பகுதியாக அறிவிக்கப்படுவதற்கு முன்னர், கோலாலம்பூரில் இருந்து பகாங் மாநிலத்தின் தலைநகர் குவாந்தான் நகருக்கு, குவாந்தான் சாலையில் தான் செல்வார்கள். அதனால்தான் இந்தச் சாலைக்கு ஜாலான் குவாந்தான் என்று பெயர் வந்தது.
# தித்திவங்சா

## வரலாறு

தித்திவங்சா பகுதியில் ஒரு பெரிய மத்திய ஏரி உள்ளது. அதுதான் இந்த தித்திவங்சா ஏரி. பிரித்தானிய ஆட்சியின் கீழ் இங்கு ஈயச் சுரங்க நடவடிக்கைகள் மிகையாக நடைபெற்றன. பின்னர் அந்த ஈயக் குட்டைகள் எல்லாம் சுத்தம் செய்யப்பட்டு ஒரு பெரிய பூங்காவாக மாற்றப்பட்டது.  
தித்திவாங்சா ஏரிப் பூங்கா 46.13 எக்டேர் அல்லது 114 ஏக்கர் பரப்பளவைக் கொண்டது.
# தித்திவங்சா

## சுற்றுலா தலங்கள்

- தித்திவாங்சா ஏரிப் பூங்கா *(Titiwangsa Lake Gardens)*
- இசுதானா புடாயா *(Istana Budaya)*
- தித்திவாங்சா விளையாட்டரங்கம் *(Titiwangsa Stadium)*
- மலேசிய தேசிய நூலகம் *(National Library of Malaysia)*
# முதலாம் விக்ரகராசன்

**விக்ரகராசன்** (*Vigraharaja* I) (ஆட்சி 734-759 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  
இவர் தனது தந்தையான முதலாம் அஜயராஜனுக்குப் பிறகு சகமான ஆட்சியாளராக ஆனார். *பிரித்விராஜ விஜயம்* என்ற நூல் வழக்கமான துதிகளைப் பயன்படுத்தி இவரைப் புகழ்கிறது. அது இவர் பல இராணுவ வெற்றிகளை அடைந்ததைக் குறிக்கிறது.  
*பிருத்விராஜா விஜய*த்தின் கூற்றுப்படி, விக்ரகராஜாவுக்கு சந்திரராஜா மற்றும் கோபேந்திரராஜா என்ற இரண்டு மகன்கள் இருந்தனர்: இவருக்குப் பிறகு சந்திரராஜாவும், அவருக்குப் பிறகு கோபேந்திரராஜாவும் பதவியேற்றனர். பிற்கால *ஹம்மிர மகாகாவ்யம்* சந்திரராஜாவை ("ஸ்ரீ சந்திரா") விக்ரகராஜாவின் மூதாதையரான நரதேவரின் மகன் என்று குறிப்பிடுகிறது.
# சுருதி மொகாபத்ரா

இருந்து நாரி சக்தி விருதினைப் பெரும் மொகபத்ரா]]
**சுருதி மொகாபத்ரா** (*Sruti Mohapatra*)(பிறப்பு 1963) என்பவர் இந்திய ஊனமுற்றோர் உரிமை ஆர்வலர் ஆவார்.
# சுருதி மொகாபத்ரா

## பணி

சுருதி மொஹபத்ரா 1963 ஆம் ஆண்டு பிறந்தார். குழந்தைகள் உரிமைகள் பாதுகாப்புக்கான ஒடிசா மாநில ஆணையத்தின் தலைவராகவும், மாற்றுத்திறனாளிகளின் உரிமைகளுக்கான தேசியக் குழுவின் உறுப்பினராகவும் உள்ளார்.  
2009ஆம் ஆண்டில், பூரியில் உள்ள ஜெகன் நாதர் கோவிலை சக்கர நாற்காலி பயன்படுத்துபவர்களுக்கு அணுகக்கூடியதாக மாற்றப்பட்டபோது மற்ற ஆர்வலர்களுடன் இணைந்து வெற்றி பெற்றார். இந்தியாவில் COVID-19 தொற்றுநோய்களின் போது, ஒடிசாவில் 43 சதவீத ஊனமுற்ற குழந்தைகள் பள்ளியை விட்டு வெளியேறுவதாக எச்சரித்தார்.
# சுருதி மொகாபத்ரா

## விருதுகளும் அங்கீகாரமும்

மொகபத்ரா 2010-ல் *ரியல் ஹீரோஸ் விருதைப்* பெற்றார். 2022ஆம் ஆண்டு அனைத்துல பெண்கள் நாளன்று குடியரசுத் தலைவர் ராம்நாத் கோவிந்த் மொகபத்ராவிற்கு 2021ஆம் ஆண்டிற்கான நாரி சக்தி விருதினை வழங்கினார்.
# எலா லோத்

மருத்துவர் **எலா லோத்** (Ela Lodh)(இறப்பு 19 சூலை, 2021) என்பவர் இந்திய மகப்பேறு மருத்துவர் மற்றும் மகளிர் மருத்துவ நிபுணர் ஆவார். இவர் 2020ஆம் ஆண்டிற்கான நாரி சக்தி விருதை 8 மார்ச் 2022 அன்று மரணத்திற்குப் பின் பெற்றார்.
# எலா லோத்

## தொழில்

எலா லோத் இந்தியாவின் திரிபுரா மாநிலத்தில் உள்ள கோவாயில் பிறந்தார். மகப்பேறியல் மற்றும் மகளிர் மருத்துவ நிபுணராக தகுதி பெற்ற இவர், திரிபுரா சுகாதார சேவையில் பணிபுரிந்து, இறுதியில் நிர்வாக இயக்குநரானார். இவர் 1990 முதல் 2000 வரை இத்துறையில் பதவி வகித்தார். திரிபுராவின் மஞ்சட்காமாலை அறக்கட்டளையின் நிறுவனராகவும் இருந்தார். இவர் 19 சூலை 2021 அன்றுகொல்கத்தாவில் உள்ள ஒரு தனியார் மருத்துவமனையில் மாரடைப்பால் இறந்தார்.
# எலா லோத்

## விருதுகள் மற்றும் அங்கீகாரம்

2020ஆம் ஆண்டிற்கான நாரி சக்தி விருதினை லோத், மார்ச் 8, 2022ஆம் அன்று அன்று மரணத்திற்குப் பின் விருதாகப் பெற்றார். இந்தியப் பிரதமர் நரேந்திர மோதியிடமிருந்து இவ்விருதினை, லோத்தின் மகன் பெற்றுக் கொண்டார்.
# முதலாம் அஜயராஜன்

**முதலாம் அஜயராஜன்** (Ajayaraja I) (ஆட்சி 721-734 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.இவர் ஜெயராஜா, அஜயபால சக்வா அல்லது அஜயபால சக்ரி என்றும் அழைக்கப்படுகிறார்.  
முதலாம் அஜயராஜா நரதேவனுக்குப் பிறகு சகமான அரசரானார். 12 ஆம் நூற்றாண்டின் வரலாற்று நூலான *பிருத்விராஜ விஜயம்*, இவர் பல எதிரிகளை தோற்கடித்த ஒரு சிறந்த போர்வீரன் என புகழுரைக்கிறது.  
ஒரு கோட்பாட்டின் படி, இவர் அஜயமேரு (நவீன அஜ்மீர் ) நகரத்தை நிறுவினார். இவர் அஜயமேரு கோட்டையை கட்டியதாக *பிரபந்த-கோசம்* என்ற நூல் கூறுகிறது, இது பின்னர் அஜ்மீரின் தாராகர் கோட்டை என்று அறியப்பட்டது . *அக்பர் உல்-அக்யார்* இதை இந்தியாவின் முதல் மலைக்கோட்டை என்று அழைக்கிறார். இருப்பினும், *பிருத்விராஜ விஜயம்* அஜ்மீரின் நிறுவனத்திற்கு இவரது வழித்தோன்றல் இரண்டாம் அஜயராஜா (கி.பி. 12 ஆம் நூற்றாண்டு) காரணம் என்று கூறுகிறார். வரலாற்றாசிரியர் ஆர்.பி. சிங்கின் கூற்றுப்படி, அஜ்மீரில் கிபி 8 ஆம் நூற்றாண்டைச் சேர்ந்த கல்வெட்டுகள் கண்டுபிடிக்கப்பட்டதைக் கருத்தில் கொண்டு, அஜ்மீரை நிறுவியவர் இவராகவே இருக்கலாம். இரண்டாம் அஜயராஜா பின்னர் நகரத்தை கணிசமாக மேம்படுத்தினார். எனவும் இராச்சியத்தின் தலைநகரை சாகம்பரியிலிருந்து அஜ்மீருக்கு மாற்றினார் எனவும் ஆர்.பி. சிங் கூறுகிறார் ஷியாம் சிங் ரத்னாவத் மற்றும் கிருஷ்ண கோபால் சர்மா போன்ற மற்றவர்கள், அஜ்மீரை நிறுவியவர் இரண்டாம் அஜயராஜா என்று நம்புகிறார்கள்.  
இவருக்குப் பிறகு இவருடைய மகன் முதலாம் விக்ரஹராஜா பதவியேற்றார்.
# ஜானகி வசந்த்

**ஜானகி வசந்த்** (*Janki Vasant*)(பிறப்பு 1965 ) என்பவர் 2016ஆம் ஆண்டு நாரி சக்தி விருது பெற்ற இந்திய ஆர்வலர் ஆவார்.
# ஜானகி வசந்த்

## தொழில்

ஜானகி வசந்த் 1965ஆம் ஆண்டு பிறந்தார். இவர் 1986ஆம் ஆண்டு கடத்தப்பட்ட பான் அமெரிக்க வானுர்தி 73ல் பயணித்தார். சேரிகளில் வசிக்கும் குழந்தைகளுக்கு கல்வி மற்றும் சுகாதார சேவைகளைப் பெற உதவுவதை நோக்கமாகக் கொண்டு 2003-ல் சம்வேதனா என்ற தன்னார்வ தொண்டு நிறுவனத்தை நிறுவினார். வசந்த் அகமதாபாத்தில் உள்ள சேரிகளில் வசிப்பவர்களுடன் இணைந்து பணியாற்றத் தொடங்கினார். 250 குழந்தைகள் கல்வி பயிலப் பள்ளி ஒன்றினை நிறுவினார். இப்பள்ளி கல்வி, தடுப்பூசிகள், உணவு மற்றும் பயிற்சி பட்டறைகளை இங்குள்ள குழந்தைகளுக்கு வழங்கியது. இவரது சாதனைகளை அங்கீகரிப்பதற்காக 2016ஆம் ஆண்டில் இவருக்கு நாரி சக்தி விருது வழங்கப்பட்டது.
# இவான் பிராங்கோ

**இவான் யாக்கோவிச் பிராங்கோ** (*Ivan Yakovych Franko*; உக்ரைனியம்: Іван Якович Франко; &ndash; ) உக்ரைனியக் கவிஞர், எழுத்தாளர், இதழாளர், இலக்கிய விமர்சகர், இனவரைவாளர், மற்றும் அரசியல் ஆர்வலர் ஆவார். இவர் முதன்முதலாக உக்குரேனிய மொழியில், கவிதைகளையும், துப்பறியும் புதினத்தை எழுதியவர் ஆவார்.  
இவர் தற்கால உக்ரைன் பகுதியை கொண்ட ஆஸ்திரியப் பேரரசில் 1857-ஆம் ஆண்டில் பிறந்தவர். மேற்கு உக்ரைன் பகுதியில் இவர் சோசலிச மற்றும் தேசியவாத கொள்கையை நிறுவியவர். மேலும் இவர் வில்லியம் சேக்சுபியர், விக்டர் ஹியூகோ மற்றும் பைரனின் இலக்கிய நூல்களை உக்குரேனிய மொழியில் மொழிபெயர்த்தவர்.  
இவரது நினைவாக உக்ரைன் நாடு, ஒரு மாகாணத்திற்கு ஐவானோ-பிராங்கிவ்ஸ்க் மாகாணம் என்றும் அதன் தலைநகரத்திற்கு ஐவானோ-பிராங்கிவ்ஸ்க் நகரம்
என்று பெயரிட்டது.
# இவான் பிராங்கோ

## ஆங்கிலத்தில் மொழிபெயர்க்கப்பட்ட இவான் பிராங்கோவின் படைப்புகள்

- "What is Progress";
- "How a Ruthenian Busied Himself in the Other World", "How Yura Shykmanyuk Forded the Cheremosh", "A Thorn in His Foot" and "As in a Dream";
- "Mykytych's Oak Tree, The Gypsies", "It's His Own Fault" and "The Forest Nymph";
- "Hryts and the Young Lord", "The Cutthroats", "The Involuntary Hero" and "The Raging Tempest";
- "Unknown Waters" and "Lel and Polel";
- "Fateful Crossroads";
- "For the Home Hearth" and "Pillars of Society";
- "From the Notes of a Patient", "The High Life" and "The Postal Clerk";
- "Amidst the Just", "Fatherland", "The Jay's Wing" and "William Tell".
# தாராகர் கோட்டை, அஜ்மீர்

**தாராகர் கோட்டை** (*Taragarh Fort*) என்பது இந்தியாவின் இராஜஸ்தானில் உள்ள அஜ்மீர் நகரில் செங்குத்தான மலைப்பகுதியில் கட்டப்பட்ட கோட்டையாகும். இது 8 ஆம் நூற்றாண்டில் முதலாம் அஜயராஜன் என்ற அரசனால் (721-734) கட்டப்பட்டது. இது முதலில் **அஜய்மேரு துர்க்கம்** என்று அழைக்கப்பட்டது.
# தாராகர் கோட்டை, அஜ்மீர்

## வரலாறு

இந்த கோட்டை அதன் வலிமை மற்றும் மூலோபாய முக்கியத்துவத்திற்காக அறியப்பட்டது. கி.பி 1024 இல் கசினியின் முகமது என்பவரால் இந்த கோட்டையின் மீது முதல் தாக்குதல் நடத்தப்பட்டது. அவர் கோட்டையை முற்றுகையிட்டாலும் கோட்டையை கைப்பற்றத் தவறிவிட்டார்.  
மேவாரின் மகாராணா ரைமாலின் மகனும் ராணா சங்காவின் மூத்த சகோதரனுமான பிருத்விராஜன், 15 ஆம் நூற்றாண்டின் இறுதியில், ஆளுநர் மல்லு கானைக் கொன்ற பிறகு, அஜ்மீரின் தாராகர் கோட்டையைக் கைப்பற்றினார். இந்த கோட்டை தாராகர் என்றும் அழைக்கப்படுகிறது. இது பிருத்விராஜனின் மனைவி தாராபாய் என்பவரால் பெயரிடப்பட்டது. இது மேவாரின் கட்டுப்பாட்டில் இருந்தது, பின்னர் மகாராணா சங்கா இதை கரம்சந்த் பன்வாருக்கு வழங்கினார்
# தாராகர் கோட்டை, அஜ்மீர்

## கட்டிடக்கலை

இலட்சுமி போல், பூடா தர்வாசா மற்றும் ககுடி கி பாதக் எனவும் அழைக்கப்படும் இக்கோட்டைக்கு மூன்று நுழைவாயில்கள் உள்ளன. இந்தக் கோட்டையின் சுவரில் 14 கொத்தளங்கள் இருந்தன. இந்த நுழைவாயில்களின் பெரும்பாலான பகுதிகள் தற்போது சிதிலமடைந்துள்ளன. பீம் புர்ஜ் என்று அழைக்கப்படும் 16 ஆம் நூற்றாண்டின் கோட்டை அதன் போர்முனைகளில் மிகப்பெரியது. அதன் மீது ஒரு காலத்தில் கர்ப் குஞ்சம் அல்லது 'கர்ப்பத்திலிருந்து இடி' என்று அழைக்கப்படும் ஒரு பெரிய பீரங்கி ஏற்றப்பட்டது. கோட்டையில் நீர் தேக்கங்களும் உள்ளன.  
பொ.ச 1202-இல் இராஜபுத்திரர்களின் தாக்குதலின் போது உயிர் இழந்த மீரான் சாஹேப் கி தர்காவுக்காக அர்ப்பணிக்கப்பட்ட ஓர் ஆலயமும் இந்த கோட்டையில் உள்ளது. அவர் பல இசுலாமியர்களுடன் கொல்லப்பட்டார்.  
தாரிகி தௌடியின் கூற்றுப்படி, கிபி 1544 இல் சேர் சா சூரி கோட்டைக்கு வருகை செய்தபோது தர்கா அப்போது கட்டப்படவில்லை. இந்த இடத்திற்கு முக்கியத்துவமும் இல்லை. பின்னர் அது தர்காவாக உருவாக்கப்பட்டது.
# சாகர்பாசியா மாகாணம்

**சாகர்பாசியா மாகாணம்** (**Zakarpatska Oblast**), உக்ரைன் நாட்டின் மேற்கில் அமைந்த மாகாணம் ஆகும். இதன் நிர்வாகத் தலைநகரம் உசரோத் நகரம் ஆகும். கார்பேத்திய மலைத்தொடரில் அமைந்த சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என 4 நாடுகளுடன் பன்னாட்டு எல்லைகளை பகிர்ந்து கொள்கிறது. இதன் கிழக்கில் உக்ரைனின் லிவீவ் மாகாணம் மற்றும் ஐவானோ பிராங்கிவ்ஸ்க் மாகாணங்களுடன் எல்லைகளை பகிர்ந்து கொள்கிறது.  
பரப்பளவு கொண்ட சாகர்பாசியா மாகாணம், உக்ரைன் நாட்டின் பரப்பளவில் 23-வது இடத்தில் உள்ளது. மக்கள் தொகை அடிப்படையில் 15-வது இடத்தில் உள்ளது. 2001-ஆம் ஆண்டில் இதன் மக்கள் தொகை 12,54,614 ஆகும். 2021-ஆம் ஆண்டில் இதன் மக்கள் தொகை 12,60,129 ஆகும்.
# சாகர்பாசியா மாகாணம்

## புவியியல்

கார்பேத்திய மலைத்தொடரின் தென்மேற்கில் 80% பகுதியில் சாகர்பாசியா மாகாணம் பரப்பளவில் அமைந்துள்ளது. சாகர்பாசியா மாகாணம், போலந்து, அங்கேரி, உருமேனியா, சுலோவாக்கியா என 4 நாடுகளுடன் பன்னாட்டு எல்லைகளை பகிர்ந்து கொள்கிறது. இம்மாகாணத்தில் திசா ஆறு, போர்சவா ஆறு மற்றும் டெரிபிலியா ஆறுகள் பாய்கிறது..இம்மாகாணத்தின் துர்குல் மலையின் சரிவில், உயரத்தில், பரப்பளவில் நன்னீர் ஏரி உள்ளது. இதன் கோடைக்கால சராசரி வெப்பம் +21&nbsp;°С (70&nbsp;°F) மற்றும் குளிர்கால வெப்பம் −4&nbsp;°С (25&nbsp;°F) ஆக உள்ளது.
# சாகர்பாசியா மாகாணம்

## மாகாண ஆட்சிப் பிரிவுகள்

சாகர்பாசியா மாகாணத்தில் 13 மாவட்டங்கள் இருந்தது. 18 சூலை 2020 அன்று இதனை 6 மாவட்டங்களாக குறைக்கப்பட்டது.இம்மாகாணம் 11 நகரங்கள், 579 கிராமங்கள் கொண்டது.
# சாகர்பாசியா மாகாணம்

## மக்கள் தொகை பரம்பல்

2016-ஆம் ஆண்டில் இம்மாகாணத்தின் மக்கள் தொகை 12,59,158 ஆக மதிப்பிடப்பட்டுள்ளது. இம்மாகாணத்தில் உக்குரேனிய மொழி பேசுபவர்கள் 80.50% ஆகவுள்ளனர்.  
அங்கேரி மொழி பேசுபவர்கள் 12.1%, உருமோனிய மொழி பேசுபவர்கள் 2.6%, உருசிய மொழி பேசுபவர்க்ள் 2.5%, சுலோக்கிய மொழி பேசுபவர்கள் 1.1% மற்றும் பிற மொழிகள் பேசுபவர்கள் 08% ஆக உள்ளனர்.
# சாகர்பாசியா மாகாணம்

## இதனையும் காண்க

- கார்பேத்திய மலைகள்
- உசரோத் நகரம்
# முதலாம் பிருத்விராஜா

**முதலாம் பிருத்திவிராசா** (Prithviraja I) (ஆட்சி சுமார் 1090-1110 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராசத்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.
# முதலாம் பிருத்விராஜா

## ஆரம்ப கால வாழ்க்கை

இவர் தனது தந்தை மூன்றாம் விக்ரகராஜாவுக்குப் பிறகு சகமான சிம்மாசனத்தில் அமர்ந்தார். பொ.ச.1105 தேதியிட்ட ஜினமாதா கல்வெட்டு இவரது பட்டத்தை "பரம-பட்டாரக மகாராஜாதிராஜா பரமேசுவரன்" என்று வழங்குகிறது. இது இவர் ஒரு சக்திவாய்ந்த அரசர் என்பதைக் குறிக்கிறது.
# முதலாம் பிருத்விராஜா

## இராணுவ வெற்றிகள்

பிருத்விராஜாவின் ஆட்சியின்போது பிராமணர்களைக் கொள்ளையடிக்க 700 சோலாங்கியர்களைக் கொண்ட ஒரு குழு புஷ்கர தீர்த்தத்திற்கு வந்ததாக *பிருத்விராஜ விஜயம்* என்ற நூல் கூறுகிறது. சகமான அரசன் அவர்களை தோற்கடித்து கொன்றதகத் தெரிகிறது. இந்த புராணக்கதை குசராத்தின் சோலாங்கி மன்னர்களான கர்ணன் அல்லது செயசிம்ம சித்தராசனுடன் பிருத்விராஜாவின் மோதலைக் குறிப்பிடுவதாக இருக்கலாம். இருப்பினும், உரை எந்த கூடுதல் தகவலையும் வழங்காததால், இதை உறுதியாகக் கூற முடியாது.  
*பிரபந்த கோசம்* என்ற நூல் இவரை ஒரு பாகுலி ஷாவின் "கைகளை விலக்கினார்" என்று கூறுகிறது. இது அநேகமாக கசனவித்களின் படையெடுப்பை இவர் முறியடித்ததைக் குறிக்கிறது. மின்ஹஜ்-இ சிராஜ் ஜுஸ்ஜனி, தனது *தபகாத்-இ நசிரி*யில், மூன்றாம் மசூத் ஆட்சியின் போது, கசனவித்து ஆட்சியாளர் ஹாஜிப் தகாதிகின் கங்கை நதிக்கு அப்பால் சென்று இந்தியாவைத் தாக்கியதாகக் குறிப்பிடுகிறார். பாகுலி ஷா ஹாஜிப் தகாதிகின் துணை அதிகாரியாக இருந்திருக்கலாம்.
# முதலாம் பிருத்விராஜா

## மத நடவடிக்கைகள்

பிருத்விராஜ விஜயம் இவரை ஒரு சைவனாகக் காட்டுகிறது. இவர் யாத்ரீகர்களுக்காக சோமநாதர் கோவிலுக்கு செல்லும் சாலையில் உணவு விநியோக மையத்தை ( அன்ன-சத்திரம் ) கட்டினார்.  
இவர் சமண மதத்தையும் ஆதரித்தார். விஜயசிம்ம சூரியின் உபதேசமாலாவ்ரித்தி (கி.பி. 1134) மற்றும் சந்திர சூரியின் முனிசுவ்ரத சரிதம் (கி.பி. 1136) ஆகிய நூல்கள், ரந்தம்பூரில் உள்ள சைனக் கோயில்களுக்கு தங்க கலசங்களை ( குப்போலாக்கள் ) நன்கொடையாக அளித்ததாகக் கூறுகின்றன.
# கோலாலம்பூர் மாநகர முதல்வர்

கோலாலம்பூர் மாநகர முதல்வர் (ஆங்கிலம்: *Mayor of Kuala Lumpur* மலாய்: *Datuk Bandar Kuala Lumpur)* என்பவர் மலேசியாவின் தலைநகரமான கோலாலம்பூரின் உள்ளூர் அரசாங்கத்தின் தலைமை நிர்வாகி ஆவார்.  
இவர் ஒவ்வோர் ஆண்டும், கோலாலம்பூர் மாநகர வரவு செலவு கணக்குகளைக் கோலாலம்பூர் மாநகர் மன்றத்திடம் *(Kuala Lumpur City Hall)* சமர்ப்பிப்பார். ஆண்டு தோறும் ஏறக்குறைய 3 பில்லியன் ரிங்கிட் நிதியை நிர்வகிக்க வேண்டியது இவரின் பொறுப்பு ஆகும்.  
2018-ஆம் ஆண்டின் வரவு செலவுக் கணக்கின் படி, கோலாலம்பூர் மாநகர முதல்வர், 2.905 பில்லியன் ரிங்கிட் நிதியை நிர்வகித்து உள்ளார்.
# கோலாலம்பூர் மாநகர முதல்வர்

## வரலாறு

### கோலாலம்பூர் மாநகர் மன்றம்

1972 பெப்ரவரி 1-ஆம் தேதி, கோலாலம்பூர் மாநகரம் எனும் தகுதியைப் பெற்றது. மலாயா நாட்டின் சுதந்திரத்திற்குப் பிறகு மாநகரத் தகுதி பெற்ற முதல் நகரமாக விளங்கியது. அப்போது அதன் பெயர் **கோலாலம்பூர் மாநகர் மன்றம்** (மலாய்: *Dewan Bandaraya Kuala Lumpur*; ஆங்கிலம்: *Kuala Lumpur City Hall*).  
பின்னர், 1974 பெப்ரவரி 1-ஆம் தேதி, கோலாலம்பூர் கூட்டாட்சிப் பகுதியானது. 1978-ஆம் ஆண்டு சிலாங்கூர் மாநிலத்தின் புதிய தலைநகரமாகச் சா ஆலாம் நகரம் அறிவிக்கப்பட்டதும், கோலாலம்பூர் மாநகரம், சிலாங்கூர் மாநிலத் தலைநகரம் எனும் தகுதியில் இருந்து விடுபட்டது.
# கோலாலம்பூர் மாநகர முதல்வர்

## வரலாறு

### கோலாலம்பூர் மாநகர முதல்வர்

ஏப்ரல் 1, 1961 முதல் *கூட்டாட்சி தலைநகர ஆணையர்* *கூட்டாட்சித் தலைநகர ஆணையர்* (மலாய்: *Pesuruhjaya Ibu Kota Persekutuan*; ஆங்கிலம்: *Federal Capital Commissioner*) என அழைக்கப்பட்ட ஒற்றை நகராட்சியரால் ஆளப்பட்டது.  
பெப்ரவரி 1, 1972-இல் கோலாலம்பூருக்கு மாநகரமாக தகுதி வழங்கப்பட்டதும், நிர்வாக அதிகாரம் **மாநகர முதல்வர்** எனும் *மேயருக்கு* (மலாய்: *Datuk Bandar*; ஆங்கிலம்: *Mayor*) வழங்கப்பட்டது.
# கோலாலம்பூர் மாநகர முதல்வர்

## வரலாறு

### மாநகர முதல்வர் நியமனம்

மாநகர முதல்வரை, மூன்றாண்டுகளுக்கு ஒருமுறை கூட்டாட்சிப் பகுதிகளுக்கான அமைச்சர் நியமிக்கின்றார். 1970-இல் மாநகர உள்ளாட்சித் தேர்தல்கள் இடைநிறுத்தம் செய்யப்பட்டன. அதில் இருந்து நியமன முறைமை அமலில் உள்ளது.  
மே 14, 1990-இல் கோலாலம்பூர் உள்ளாட்சி மன்றத்தின் 100 ஆண்டு நிறைவு விழாவை கொண்டாடியது. அப்போது கோலாலம்பூருக்கான கொடியும்; கோலாலம்பூர் மாநகருக்கான பாடலும் அறிமுகப் படுத்தப்பட்டன.
# கோலாலம்பூர் மாநகர முதல்வர்

## வரலாறு

### மாநகர முதல்வர்கள் பட்டியல்

1972 முதல் 13 மாநகர முதல்வர்கள் பதவியில் இருந்துள்ளனர். தற்போதைய மாநகர முதல்வராக மகதி சே நிகா உள்ளார்; இவர் 2020-இல் பதவியேற்றார். முன்னாள் மேயர்களின் பட்டியல்:  
| # | மேயர் | தொடக்கம் | கால முடிவு | சேவைக் காலம் |  |
| --- | --- | --- | --- | --- | --- |
| 1. | லோக்மான் யூசோப் |  |  |  |  |
| 2. | யாகூப் லத்தீப் |  |  |  |  |
| 3. | எலியாசு ஒமார் |  |  |  |  |
| 4. | மசலன் அகமது |  |  |  |  |
| 5. | கமருசமான் சரீப் |  |  |  |  |
| 6. | மொகமது சயீத்</br>மொகமது தவ்பெக் |  |  |  |  |
| 7. | ருசுலின் அசன் |  |  |  |  |
| 8. | அப். அக்கீம் போர்கன் |  |  |  |  |
| 9. | அகமது புவாட்</br>இசுமாயில் |  |  |  |  |
| 10. | அகமது பெசல் தலிப் |  |  |  |  |
| 11. | மொகமது அமின்</br>நோர்டின் அப்துல் அசீசு |  |  |  |  |
| 12. | நார் இசாம்</br>அகமத் டலான் |  |  |  |  |
| 13. | மகாடி செ நிகா |  |  |  |  |
| **14.** | **கமருல்ஜமான் மாட் சாலே** | **** | **பதவியில்**</br>**உள்ளார்** | **** | } |
# மெகாரா சமர்

**மெகாரா சமர்** (*Battle of Megara*) என்பது கிமு 424 இல் ஏதென்சுக்கும் எசுபார்த்தாவின் கூட்டாளியான மெகாராவுக்கும் இடையில் நடந்த ஒரு போராகும். இதில் ஏதெனியர்கள் வெற்றி பெற்றனர்.  
மெகாரா நடு கிரேக்கம் மற்றும் பெலொப்பொனேசியா இடையேயான மெகாரிட் பகுதியில் இருந்தது. எசுபார்த்தாவின் கூட்டாளியான மெகாராவானது சமவெளிகளையும், மலையடிவாரப் பகுதிகளையும் கொண்ட வேளாண் சிற்றூர்களைக் கொண்டிருந்தது. மேலும் இரண்டு துறைமுகங்களைக் கொண்டிருந்தது அவை<sup>:</sup> பாகீ (நவீன அலெபோச்சோரி- கொரிந்து வளைகுடா ) மற்றும் நிசீயா ( சரோனிக் வளைகுடா ), இது சர்ச்சையின் முக்கிய மையமாக இருந்தது.
# மெகாரா சமர்

## ஏதெனியன் அச்சுறுத்தல்

கிமு 431 ஆம் ஆண்டிலிருந்தே, மெகாரா ஏதென்சால் தொடர்ந்து தாக்குதலுக்கு உள்ளானது. முதல் படையெடுப்பின் போது, ஏதென்ஸ் 10,000 ஏதெனியர்களையும் பல கூட்டாளிகளையும் அழைத்து வந்தது.  
ஏதென்ஸ் பின்னர் நிசியாவுக்கு அருகிலுள்ள சலாமிஸ் தீவில் ஒரு கோட்டையை அமைத்து, கப்பல்களை தடைபடுத்தியது. கடல் முற்றுகைகளால் மெகாராவிற்கு உணவு உள்ளிட்ட அவசியமான பொருட்களை இறக்குமதி செய்வதில் தாமதம் ஏற்பட்டது. மெகாரியா மேற்கிலிருந்து உணவு விநியோக சங்கிலியில் இருந்து தனிமைப்படுத்தப்பட்டது. அதனால் மெகாராவின் நிலைமை மோசமாக மாறத் தொடங்கியது.
# மெகாரா சமர்

## மெகராவில் அமைதியின்மை

429 இல் மெகாரியன் சிலவர் ஆட்சியினரின் தூண்டுதலால், பெலோபொன்னேசியன் கடற்படை சலாமிசில் உள்ள ஏதெனியன் கோட்டையைத் தாக்கியது. தாக்குதல் ஏதென்சுக்கு குறியொளி விளக்குகள் மூலம் தெரியவந்தது. ஏதென்ஸ் பைரஸ் துறைமுகத்தில் இருந்து ஒரு கடற்படையை அனுப்பியது. மெகாரியன் கப்பல்கள் பழுதடைந்த நிலையில் இருந்ததால் பெலோபொன்னேசியர்களின் தாக்குதல் கைவிடப்பட்டது.  
எசுபார்த்தன் சார்பு மற்றும் கொரிந்தியன் சார்பு சிலவர் ஆட்சிக்குழுவினரின் ஆட்சியின் போது, மெகாரா கிமு 427 இல் ஏதென்சிடம் மினோவா துறைமுக நகரத்தை இழந்தது. மேலும் அது உள்நாட்டு அமைதியின்மைக்கு ஒரு காரணியாக ஆனது. சிறிது காலத்திற்குப் பிறகு மெகாரியன் சிலவர் ஆட்சிக்கு எதிரான சனநாயகப் புரட்சிகள் தொடங்கி, பிறகு மெகாரா சனநாயக அரசாக மாறியது.  
சிலவர் ஆட்சிக்குழுவினர் நாடு கடத்தப்பட்டனர். நாடுகடத்தப்பட்டவர்களில் பலர் எசுபார்த்தாவால் ஒரு ஆண்டு பிளாட்டீயா என்ற போயோட்டிய நகரத்தில் வசிக்க அனுமதிக்கப்பட்டனர். போயோட்டியா மெகாரா மற்றும் ஏதென்சை வடக்கில் உயர்ந்த மலைத்தொடர்கள் பிரித்தன. மினோவாவில் மெகாரியன் சனநாயகவாதிகளுக்கும் ஏதெனியர்களுக்கும் இடையிலான தொடர்புகளைத் தடுக்க எசுபார்த்தன்களால் முடிந்தது.  
பிளாட்டியாவில் நாடுகடத்தப்பட்ட மெகாரியர்கள், மெகாரிடில் வடக்கிலிருந்து தாக்குதல்களைத் தொடங்கி, பாகேவைக் கைப்பற்றினர். சிலவர் ஆட்சிக்குழுவினரின் அனுதாபிகள் இன்னும் மெகாராவில் இருப்பதால், சிலவர் ஆட்சிக்குழுக்கள் கிமு 427 இல் மெகாராவுக்குத் திரும்பினர். பின்னர் சனநாயக ஆதரவாளர்கள் சரிந்தனர்.
# மெகாரா சமர்

## போர் தொடங்குகிறது

மெகராவில் தனக்கு சாதகமாக உள்ள சிலருடன் இரகசியமாக ஒரு ஏற்பாடு செய்துகொண்டு, கிமு 424 ஆண்டு ஒரு நாள் இரவில், ஏதெனியர்களும் அவர்களது கூட்டாளிகளும் மினோவாவிலிருந்து மெகாராவுக்கு வந்து எலியூசுக்குச் சென்றனர். அடுத்து மெகரா மீது படையெடுத்து வந்தனர். பொழுது விடிந்தது, மெகாரியன் சனநாயகப் பிரிவினர் போருக்கு வந்துள்ள ஏதெனியர்களைக் கண்டு சீற்றம் அடைவது போல் நடித்தனர். (அவர்கள் ஏதெனியர்களுக்கு சாதகமானவர்கள்) மேலும் மெகாரியர்களை நகர வாயில்களைத் திறந்து ஏதெனியர்களைத் தாக்கவேண்டும் என்று சனநாயகப் பிரிவினர் கூறினர். பின்னர் மற்ற மெகாரியர்களிடமிருந்து எளிதாக தங்களை வேறுபடுத்திக் காட்டுவதற்காக தங்களை எண்ணெயால் பூசிக்கொண்டிருந்தனர். முக்கியமான தருணத்தில், இதில் உள்ள சதி சிலவர் ஆட்சிக்குழுவினரால் கண்டுபிடிக்கப்பட்டது, மேலும் வாயிலும் மூடப்பட்டது.  
இந்த திட்டம் வேலைக்கு ஆகாததை உணர்ந்த ஏதென்சு மெகராவின் கிழக்குப் பக்கத்தில் உள்ள நிசாயா என்னும் துறைமுகப் பட்டணத்தைத் தாக்கி கைப்பற்றிக் கொண்டது. மேற்கொண்டு வெற்றிகாண ஏதெனியர்களால் முடியவில்லை. அதற்குள் எசுபார்த்தன் தளபதி பிரசிடாஸ் ஏதெனியர்களை விட ஒரு பெரிய படையுடன் வந்தார். இரண்டு தரப்பினரின் குதிரைப்படைகளும் மெகராவின் சுவர்களுக்கு வெளியே சண்டையிட்டன.
# மெகாரா சமர்

## முடிவு

சிலவர் ஆட்சிக்குழுவினர் எசுபார்ட்டன் தளபதி பிரசிதாஸ் மற்றும் அவரது படையினருக்கு வாயிலைத் திறந்தனர். அவர்கள் நகரத்தின் உள்ளே வந்து அவர்களின் பாதுகாப்பை உறுதிப்படுத்தினர். ஏதெனியர்கள் பெலோபொன்னேசியர்களுடன் போரிடவில்லை. காலப்போக்கில், பிரசிடாஸ் மற்றும் ஏதெனியர் என இரு தரப்பினரும் நகரத்தை விட்டு வெளியேறினர். பெலோபொன்னேசியப் படைகள் தங்கியிருந்தன.
# உருத்தேனியம்(III) அசிட்டேட்டு

**உருத்தேனியம்(III) அசிட்டேட்டு** (*Ruthenium(III) acetate*) என்பது C<sub>12</sub>H<sub>28</sub>BF4O<sub>18</sub>Ru<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். பொதுவாக கார உருத்தேனியம் அசிட்டேட்டு என்று வகைப்படுத்தப்படும்
# உருத்தேனியம்(III) அசிட்டேட்டு

## தயாரிப்பு

சோடியம் அசிடேட்டின் முன்னிலையில் அசிட்டிக் அமிலத்தில் கரைக்கப்பட்ட உருத்தேனியம் டிரைகுளோரைடை சூடாக்குவதன் மூலம் இது தயாரிக்கப்படுகிறது. உருத்தேனியத்தின் கார அசிட்டேட்டுகள் 1950 ஆம் ஆண்டுகளின் முற்பகுதியில் பதிவாகியிருந்தாலும் அவை முறையாக உருவாக்கப்படவில்லை.
# உருத்தேனியம்(III) அசிட்டேட்டு

## வினைகள்

முப்பீனைல்பாசுபீன் மற்றும் பிரிடின் போன்ற பல ஈந்தணைவிகளுடன் வினைபுரிகிறது. இந்த வழிப்பெறுதிகள் [Ru3O(O2CCH3)6L3]0 கலப்பு இணைதிறன் கொண்ட சேர்மங்களாகும்.
# உருத்தேனியம்(III) அசிட்டேட்டு

## தொடர்புடைய சேர்மங்கள்

:  
- இருருத்தேனியம் டெட்ரா அசிட்டேட்டு குளோரைடு
# பத்து, கோலாலம்பூர்

**பத்து** (ஆங்கிலம்: *Batu*; மலாய்: *Batu*) என்பது மலேசியா, கோலாலம்பூர் மாநகர்ப் பகுதியில் அமைந்துள்ள ஒரு புறநகர்ப் பகுதியாகும். செந்தூல் மற்றும் பத்து மலை ஆகிய இடங்களின் இடைப்பட்ட பகுதிகளை உள்ளடக்கியது.  
பத்து நாடாளுமன்றத் தொகுதியின் ஒரு பகுதியாக பத்து புறநகர்ப் பகுதி உள்ளது. இந்தியர்கள் அதிகமாக வாழும் செந்தூல் பகுதியும் இதன் தொகுதியில் அடங்கும். இந்தத் தொகுதியில் அரசாங்கம் கட்டிக் கொடுத்த அதிகமான பொது குடியிருப்புகள் (Projek Perumahan Rakyat) உள்ளன.
# பத்து, கோலாலம்பூர்

## பொது

மலேசியாவில் புகழ்பெற்ற குகைக் கோயில் பத்துமலை (*Batu Caves*), இந்தத் தொகுதியில்தான் உள்ளது. கோலாலம்பூரில் இருந்து 13 கி.மீ வடக்கே, கோம்பாக் மாவட்டத்தில் உள்ளது.  
பத்துமலை கோயிலின் உள்ளே பல குகைகள் உள்ளன. பத்துமலைச் சுண்ணாம்புக் குன்றுகளுக்கு அருகில் செல்லும் பத்து ஆற்றின் (மலாய்: *Sungai Batu*; ஆங்கிலம்: *Batu River*) பெயரிலிருந்து இந்த இடமும் பெயரைப் பெற்றது.
# பத்து, கோலாலம்பூர்

## போக்குவரத்து

பத்து புறநகர்ப் பகுதியில் சிரம்பான் தொடருந்து *(KTM Komuter 1 Seremban Line)* உள்ளது. தாமான் வாயூ தொடருந்து நிலையம்; கம்போங் பத்து தொடருந்து நிலையம்; பத்து கண்டோண்ட்மண்ட் தொடருந்து நிலையம்; ஆகிய நிலையங்களில் தொடருந்துகள் நின்று செல்கின்றன.  
எதிர்காலத்தில், கம்போங் பத்து தொடருந்து நிலையம்; பத்து தொடருந்து நிலையம்; ஜாலான் ஈப்போ தொடருந்து நிலையம்; ஆகிய நிலையங்களில் புத்ராஜெயா தொடருந்து சேவை *(MRT Putrajaya Line)* அமல்படுத்தப்பட உள்ளது.
# பத்து, கோலாலம்பூர்

## அரசியல்

பத்து நாடாளுமன்றத் தொகுதிக்கான தற்போதைய நாடாளுமன்ற உறுப்பினர் பாக்காத்தான் ஹரப்பான் (PKR) கட்சியைச் சேர்ந்த பிரபாகரன் பரமேஸ்வரன் ஆவார். 2018 மலேசியப் பொதுத் தேர்தலில் பத்து தொகுதியில் போட்டியிட்டு வெற்றி பெற்றார். மலேசிய அரசியல் வரலாற்றில் 22 வயதில் நாடாளுமன்றத்திற்குத் தேர்ந்தெடுக்கப்பட்டு சாதனை படைத்தார்.
# கடம்பத்தூர் சட்டமன்றத் தொகுதி

**கடம்பத்தூர் சட்டமன்றத் தொகுதி** (*Kadambathur Assembly constituency*) என்பது இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருந்த ஒரு சட்டமன்றத் தொகுதியாகும். இது 1962 முதல் 1971 வரை செயல்பட்ட இந்தத் தொகுதி தொகுதி சீரமைப்பின் போது நீக்கப்பட்டது.
# கடம்பத்தூர் சட்டமன்றத் தொகுதி

## சட்டமன்ற உறுப்பினர்கள்

| 1971 | ஆ. பரந்தாமன் | திமுக |  |
| --- | --- | --- | --- |
| 1967 | சி. வி. எம். அண்ணாமலை | திமுக |  |
| 1962 | என். ஏகாம்பர முதலியார் | காங்கிரசு | } |
# ச. மாரீஸ்வரன்

**சக்திவேல் மாரீஸ்வரன்**, (பிறப்பு: 23 செப்டம்பர் 2000) இந்தியாவின் தமிழ்நாட்டின் தூத்துக்குடி மாவட்டம், கோவில்பட்டியைச் சேர்ந்த வளைதடிப் பந்தாட்ட வீரர் ஆவார். 13 ஆண்டுகளுக்குப் பிறகு, மே 2022-இல் இந்திய தேசிய வளைதடிப் பந்தாட்ட அணியில் இடம் பெற்ற இரண்டு தமிழர்களில் இருவரில் மாரீஸ்வரனும் ஒருவர் ஆவார். மற்றவர் அரியலூர் மாவட்டத்தைச் சேர்ந்த செ. கார்த்திக் ஆவார். மாரீஸ்வரன் மே 2022 அன்று தேசிய வளைதடி பந்தாட்ட அணியில், நடுக்களப் பகுதியில் (Midfielders) விளையாடும் வீரராக தேர்வு செய்யப்பட்டுள்ளார்.  
இவரும், செ. கார்த்திக்கும் கோவில்பட்டி கிருஷ்ணா நகரில் உள்ள தமிழ்நாடு விளையாட்டு மேம்பாட்டு ஆணையத்தின் ஆக்கி மாணவர் சிறப்பு விளையாட்டு விடுதியில் சேர்ந்து பயிற்சி பெற்றவர்கள் ஆவார்.  
இவர் இந்தோனேசியா நாட்டின் தலைநகரான ஜகார்த்தா மாநகரத்தில் 23 மே 2022 முதல் 1 சூன் 2022 முடிய நடைபெற உள்ள ஆசிய விளையாட்டுப் போட்டியில் ஆடவர் இந்திய தேசிய வளைதடிப் பந்தாட்ட அணியின் சார்பாக விளையாட தேர்வு செய்யப்பட்டுள்ளார்.
# ச. மாரீஸ்வரன்

## பின்னணி

கோவில்பட்டியில் தீப்பெட்டி தொழிற்சாலையில் பணியாற்றும் சக்திவேல் - சங்கரேஸ்வரி தம்பதியரின் மகன் மாரீஸ்வரன் ஆவார். மாரியப்பன் 9ம் வகுப்பு படிக்கும் போது தமிழ்நாடு விளையாட்டு மேம்பாட்டு ஆணையத்தின் விடுதியில் சேர்ந்து படித்து வந்தார். இவர் தமிழ்நாடு வளைதடி பந்தாட்டத்தில் கடுமையாகப் பயிற்சி பெற்றார். இவர் தமிழ்நாடு அணியின் இளையோர் அணியில் வளைதடி பந்த்தாட்டத்தில் 5 முறை இடம் பெற்றுள்ளார். தற்போது இவர், விளையாட்டு வீரர்கள் ஒதுக்கீட்டில் இந்திய கணக்கு தணிக்கை துறையில் பணியாற்றி வருகிறார்.
# ச. மாரீஸ்வரன்

## இதனையும் காண்க

- செ. கார்த்திக்
- வளைதடிப் பந்தாட்டம்
- இந்திய தேசிய வளைதடிப் பந்தாட்ட அணி
- 2022 ஆடவர் வளைதடிப் பந்தாட்டத்திற்கான ஆசிய கோப்பை
# பத்துமலை–புலாவ் செபாங் வழித்தடம்

<mapframe text="சிரம்பான் தொடருந்து வழித்தடம் (பெரிய அளவிற்கு படத்தைச் சொடுக்கவும்)" width=380 height=350 zoom=9 latitude=2.81129 longitude=101.93947>
{
"type": "ExternalData",
"service": "geoline",
"ids": "Q4207166",
"properties": {
"stroke": "#1964b7",
"stroke-width": 6
}
}
</mapframe>  
**பத்துமலை-புலாவ் செபாங் வழித்தடம்** அல்லது **சிரம்பான் வழித்தடம்** (ஆங்கிலம்: *Seremban Line* அல்லது *Batu Caves–Pulau Sebang Line;* மலாய்: *Laluan Seremban* அல்லது *Laluan Komuter Seremban*) என்பது மலேசியாவின் மத்திய மாநிலப் பகுதிகளில் *(KTM Komuter Central Sector)*, மலாயா தொடருந்து நிறுவனம், வழங்கி வரும் மூன்று தொடருந்து சேவைகளின் வழித்தடங்களில் ஒன்றாகும்.  
இந்த வழித்தடம், மின்சார இரயில்கள் மூலமாக இயக்கப்படுகிறது. பத்துமலை; புலாவ் செபாங்; தம்பின் ஆகிய மூன்று நகரங்களை இந்தச் சேவை இணைக்கின்றது.  
இந்தச் சேவையில் சில தொடருந்து வண்டிகள் சிரம்பான் நகரத்துடன் தங்களின் பயணச் சேவைகளை நிறுத்திக் கொள்கின்றன.  
15 டிசம்பர் 2015-க்கு முன்பு, இந்தச் சேவை கோலாலம்பூர் ரவாங் நகரங்களுக்கு இடையில் மட்டுமே இருந்தது. ஆறு பெட்டிகள் கொண்ட 37 தொடருந்துகள் இந்தச் சேவையில் இப்போது ஈடுபடுத்தப்பட்டு உள்ளன.  
இந்த வழித்தட அமைப்பு கிள்ளான் பள்ளத்தாக்கின் ஒருங்கிணைந்த போக்குவரத்து அமைப்புக் கூறுகளில் ஒன்றாகும். அதிகாரப்பூர்வ போக்குவரத்து வரைபடங்களில் இந்த பத்துமலை-புலாவ் செபாங் வழித்தடம்; என நீல நிறத்தில் அடையாளமிடப்பட்டு உள்ளது. அந்த முன்னாள் சிரம்பான் வழித்தடத்திற்கு சிரம்பான் தொடருந்து நிலையத்தின் பெயரிடப்பட்டது.
# பத்துமலை–புலாவ் செபாங் வழித்தடம்

## வரலாறு

**கேடிஎம் கொமுட்டர்** *(KTM Komuter)* என்பது 1995-ஆம் ஆண்டு முதன்முதலில் அறிமுகப்படுத்தப்பட்ட மின்மயமாக்கப்பட்ட பயணிகள் இரயில் சேவையாகும். குறிப்பாக கோலாலம்பூர் மற்றும் அதைச் சுற்றியுள்ள புறநகர்ப் பகுதிகளில் உள்ள பயணிகளுக்குப் பெரிதும் உதவியது.  
கோலாலம்பூரில் பணிபுரியும் பயணிகள் போக்குவரத்து நெரிசல் இல்லாமல் மாநகரத்திற்குச் செல்ல முடியும் என்பதால், இது ஒரு பிரபலமான போக்குவரத்து முறையாக இருந்தது. பெட்டிகள் நவீன மற்றும் குளிரூட்டப் பட்டவை.
# பத்துமலை–புலாவ் செபாங் வழித்தடம்

## வரலாறு

### சிலாங்கூர் அரசாங்க இரயில் பாதை

1886-ஆம் ஆண்டில் திறக்கப்பட்ட சிலாங்கூர் அரசாங்க இரயில் பாதையின் ஒரு பகுதியாக இந்தப் பாதை தொடங்கியது. நவீன கால சிரம்பான் பாதையானது 1895-இல் திறக்கப்பட்டது.  
கோலாலம்பூர் - கிள்ளான் இரயில் பாதையில் இருந்து சுல்தான் சாலை நிலையம் வழியாக, 1895-இல் சிரம்பானுக்குத் திறக்கப்பட்டது.  
1990-களின் முற்பகுதியில் ரவாங் - சிரம்பான் சேவையும்; செந்தூல் - கிள்ளான் துறைமுகச் சேவையும் மின்மயமாக்கப் பட்டன.
# பத்துமலை–புலாவ் செபாங் வழித்தடம்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்
- செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# பத்துமலை–புலாவ் செபாங் வழித்தடம்

## நிலையங்கள்

பத்துமலை - சிரம்பான் - தம்பின் ஆகிய மூன்று நகரங்களுக்கு இடையில் எந்தெந்த நிலையங்களில் **கேடிஎம் கொமுட்டர்** *(KTM Komuter)* தொடருந்துகள் நின்று செல்கின்றன எனும் விவரங்கள்:  
| **நிலையக் குறியீடு** | **நிலையத்தின் பெயர்** |
| --- | --- |
| **பத்துமலை கொமுட்டர் நிலையம்** |  |
| தாமான் வாயூ கொமுட்டர் நிலையம் |  |
| கம்போங் பத்து நிலையம் |  |
| பத்து கென்டன்மன் கொமுட்டர் நிலையம் |  |
| செந்தூல் கொமுட்டர் நிலையம் |  |
| புத்ரா கொமுட்டர் நிலையம் |  |
| பேங்க் நெகாரா கொமுட்டர் நிலையம் |  |
| கோலாலம்பூர் தொடருந்து நிலையம் |  |
| </br> | கோலாலம்பூர் சென்ட்ரல் |
| மிட் வெளி கொமுட்டர் நிலையம் |  |
| செபுத்தே கொமுட்டர் நிலையம் |  |
| சாலாக் செலாத்தான் கொமுட்டர் நிலையம் |  |
| பண்டார் தாசேக் செலாத்தான் நிலையம் |  |
| செர்டாங் தொடருந்து நிலையம் |  |
| காஜாங் தொடருந்து நிலையம் |  |
| காஜாங் 2 தொடருந்து நிலையம் |  |
| யூகேஎம் கொமுட்டர் நிலையம் |  |
| பாங்கி கொமுட்டர் நிலையம் |  |
| பத்தாங் பெனார் கொமுட்டர் நிலையம் |  |
| நீலாய் கொமுட்டர் நிலையம் |  |
| லாபு கொமுட்டர் நிலையம் |  |
| திரோய் கொமுட்டர் நிலையம் |  |
| சிரம்பான் தொடருந்து நிலையம் |  |
| செனவாங் கொமுட்டர் நிலையம் |  |
| சுங்கை காடுட் கொமுட்டர் நிலையம் |  |
| ரெம்பாவ் தொடருந்து நிலையம் |  |
| **புலாவ் செபாங் தம்பின் தொடருந்து நிலையம்** | } |
# 3-அமினோபெண்டேன்

**3-அமினோபெண்டேன்** (*3-Aminopentane*) என்பது (CH<sub>3</sub>CH<sub>2</sub>)<sub>2</sub>CHNH<sub>2</sub> என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும். இது ஒரு நிறமற்ற நீர்மமாகும். தோற்றுரு கவியாப் பண்பு கொண்டுள்ள மையத்தை அறிமுகப்படுத்தாமல் கரையக்கூடிய இமைடுகள் மற்றும் இமைன்களை உருவாக்குவதற்கு 3-அமினோபெண்டேன் பயன்படுகிறது.
# 3-அமினோபெண்டேன்

## பாதுகாப்பு

எலிகளுக்கு வாய்வழியாகவோ தோலிலோ கொடுக்கப்படும்போது முதல்நிலை ஆல்கைலமீன்களின் உயிர் கொல்லும் அளவு 100-1 மி.கி/கி.கி ஆகும்.
# 3-அமினோபெண்டேன்

## இதையும் காண்க

- பெண்டைலமீன்
# கடவூர் சட்டமன்றத் தொகுதி

**கடவூர் சட்டமன்றத் தொகுதி** (*Kadavur Assembly constituency*) என்பது இந்தியாவின் தமிழ்நாடு மாநிலத்தில் உள்ள கரூர் மாவட்டத்தில் செயற்பாட்டிலிருந்தது முன்னாள் சட்டமன்றத் தொகுதியாகும். தொகுதி மறுசீரமைப்பின் போது இந்த தொகுதி நீக்கப்பட்டது. இது 1967 முதல் 1971 வரை செயற்பாட்டிலிருந்தது.
# கடவூர் சட்டமன்றத் தொகுதி

## சட்டமன்ற உறுப்பினர்கள்

| 1971 | க. க. முத்தையா | இந்திய தேசிய காங்கிரசு |
| --- | --- | --- |
| 1967 | க. க. முத்தையா | இந்திய தேசிய காங்கிரசு |
# டெலியம்

**டெலியம்** (*Delium*, , *Dḗlion* ) என்பது கிரேக்கத்தின், பண்டைய பொயோட்டியாவில் இருந்த ஒரு சிறிய நகரமாகும். இது அப்பல்லோவின் புகழ்பெற்ற கோவிலைக் கொண்டதாக இருந்தது. இது போயோட்டியாவில் உள்ள தனக்ரா பிரதேசத்தின் கடற்கடற்கரையில் அமைந்திருந்தது. இது ஓரோபஸ் பிரதேசத்திலிருந்து சுமார் ஒரு மைல் (1.6 கி.மீ.) தொலைவில் அமைந்திருந்தது. டெலோஸ் தீவின் பெயரிலிருந்து இந்த கோயிலின் பெயர் உருவானது. லிவியால் விவரிக்கப்பட்டுள்ள இந்தக் கோயில், தனக்ராவிலிருந்து 5 மைல்கள் (8.0 கி.மீ.) தொலைவில் இருந்துள்ளது. டனாக்ராவிலிருந்து, யூபோயாவின் அருகிலுள்ள பகுதிகளுக்குச் செல்லும் பாதை 4 மைல்களுக்கும் (6.4 கி.மீ.) குறைவாக இருந்துள்ளது. இசுட்ராபோ டெலியத்தை அப்பல்லோவின் கோவிலாகவும், ஆலிசிலிருந்து 40 ஸ்டேடியா தொலைவில் உள்ள டனாக்ரேயின் ஒரு சிறிய நகரமாகவும் (πολίχνιον) குறிப்பிடுகிறார்.  
டெலியத்தில் இரண்டு முக்கியமான போர்கள் நடந்தன. டெலியம் போர் என்று அழைக்கப்படும் முதல் போரானது, பொ.ச.மு. 424 இல் பெலோபொன்னேசியப் போரின் எட்டாவது ஆண்டில் நடந்தது. அதில் ஏதெனியர்கள் போயோட்டியர்களிடமிருந்து ஒரு குறிப்பிடத்தக்க தோல்வியை சந்தித்தனர். இந்த போர் பல நாட்கள் நீடித்தது. ஏதெனியனின் தளபதியான இப்போகிரட்டீசு, டெலியம் கோவிலைக் கைப்பற்றி, தற்காலிக கோட்டையாக மாற்றினார். அங்கு ஒரு சிறுபடையை வைத்துவிட்டு அங்கிருந்து அணிவகுத்து 10 ஸ்டேடியா தொலைவில் உள்ள ஓரோபஸ் பிரதேசத்தை அடைந்தார். அங்கு அவர் போயோடியன் இராணுவத்தை சந்திக்கவேண்டி இருந்தது. தொடர்ந்து நடந்த போரில், ஏதெனியர்கள் பெரும் இழப்புடன் தோற்கடிக்கப்பட்டனர்; ஏதெனிய தளபதி இப்போகிரட்டீசு கொல்லப்பட்டார்; போருக்குப் பிறகு பதினேழாவது நாளில், போயோட்டியர்கள் கோயிலை மீட்டனர். சாக்கிரட்டீசு இந்த போரில் ஹாப்லைட்டுகளுடன் ஒருவராக இருந்து சண்டையிட்டார். மேலும் தரவின்ன்படி, செனபோனின் உயிரைக் காப்பாற்றினார். போயேட்டியர்கள் மொத்த எண்ணிக்கையில் ஏதெனியர்களை விட அதிகமாக இருந்த காரணத்தால், போயேட்டியர்கள் வெற்றி பெற்றனர்.பாரசீகர்களின் பெரும் நிதி உதவியுடன் பொ.ச.மு. 404 இல் இப்போரில் வெற்றி பெற்றனர் ஏதெனியர்கள் 15,000 பேருடன் போரைத் தொடங்கினர், போயோட்டியர்கள் 18,500 பேருடன் போரிட்டனர். எந்தவொரு போரையும்விட, இப்போகிரட்டீசின் மரணத்துடன், ஏதெனியர்கள் பலரைஉம் இறந்தனர். ஏதெனியர்கள் 1,200 பேரை இழந்த அதேசமயத்தில் போயோட்டியர்கள் மிகக் குறைவான எண்ணிக்கையாக, 500 பேரை மட்டுமே இழந்தனர். அடுத்து இங்கு நடந்த முக்கியமான போரில், ரோமானியர்கள் பொ.ச.மு. 192 இல் பேரரசர் முன்றாம் அந்தியோகசால் தோற்கடிக்கப்பட்டனர்.  
இந்த தளம் நவீன டிலேசிக்கு அருகில் அமைந்துள்ளது.
# ஈரிணைய-பியூட்டைலமீன்

**ஈரிணைய-பியூட்டைலமீன்** (*sec-Butylamine*) என்பது CH<sub>3</sub>CH<sub>2</sub>CH(NH<sub>2</sub>)CH<sub>3</sub> என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும். இது ஒரு நிறமற்ற நீர்மமாகும். பியூட்டேனின் நான்கு மாற்றியன்களில் ஈரிணைய-பியூட்டைலமீனும் ஒன்றாகும். பியூட்டைலமீன், மூவிணைய பியூட்டைலமீன், ஐசோபியூட்டைலமீன் ஆகியவை பிற மூன்று மாற்றியன்களாகும். ஈரிணைய-பியூட்டைலமீன் தோற்றுரு கவியாப் பண்பைக் கொண்டது என்பதால் இரண்டு வகையான ஆடி எதிருருக்களிலும் இது காணப்படும்.
# ஈரிணைய-பியூட்டைலமீன்

## பயன்

சில பூச்சிக்கொல்லிகள் தயாரிப்பில் ஈரிணைய-பியூட்டைலமீன் பயன்படுத்தப்படுகிறது.
:
# ஈரிணைய-பியூட்டைலமீன்

## பாதுகாப்பு

எலிகளுக்கு வாய்வழியாகவோ தோலிலோ கொடுக்கப்படும்போது முதல்நிலை ஆல்கைலமீன்களின் உயிர் கொல்லும் அளவு 100-1 மி.கி/கி.கி ஆகும்.